4,950 എംഎഎച്ച് ബാറ്ററി, 2 ദിവസം ബാറ്ററി ലൈഫ് നോക്കിയ C20 പ്ലസ് ഇന്ത്യയില് കഴിഞ്ഞ മാസം ഫിന്നിഷ് സ്മാര്ട്ട്ഫോണ് ബ്രാന്ഡായ നോക്കിയ ചൈനീസ് വിപണിയില് അവതരിപ്പിച്ച C20 പ്ലസ് ഇപ്പോള് ഇന്ത്യയിലും അവതരിപ്പിച്ചു. ഒരു തവണ പൂര്ണമായും ചാര്ജ് ചെയ്താല് രണ്ട് ദിവസം ബാറ്ററി ലൈഫ് ലഭിക്കുമെന്നാണ് റിപ്പോര്ട്ട്. C20 പ്ലസ് 2 ജിബി റാം 32 ജിബി സ്റ്റോറേജ്, 3 ജിബി റാം 32 ജിബി സ്റ്റോറേജ് എന്നിങ്ങനെ രണ്ട് പതിപ്പുകളിലാണ് വില്പനക്കെത്തിയിരിക്കുന്നത്. റിപ്പോര്ട്ട് പ്രകാരം 2 ജിബി റാം പതിപ്പിന് 8,999 രൂപയും 3 ജിബി റാം പതിപ്പിന് 9,999 രൂപയുമാണ് വില. നോക്കിയ C20 പ്ലസിന്റെ വില്പന ആരംഭിച്ചു കഴിഞ്ഞു. നീല, ഗ്രേ നിറങ്ങളില് ലഭ്യമാണ്. ഒക്ടാകോര് യൂണിസോക്ക് എസ്സി 9863 A SoC പ്രോസസ്സര് ആണ് ഫോണിന്റെ കരുത്ത്. ആന്ഡ്രോയിഡ് 11 ഗോ എഡിഷന്ല് പ്രവര്ത്തിക്കുന്ന നോക്കിയ C20 പ്ലസ്സിന് 20:9 ആസ്പെക്ട് റേഷ്യോയുള്ള 6.5 ഇഞ്ച് എച്ച്ഡി 720x1,600 പിക്സല്സ് ഡിസ്പ്ലേയാണ്. 10W ചാര്ജിംഗിനെ പിന്തുണയ്ക്കുന്ന 4,950 എംഎഎച്ച് ബാറ്ററിയാണ് ഫോണില്. 8 മെഗാപിക്സല് പ്രൈമറി സെന്സറും 2 മെഗാപിക്സല് ഡെപ്ത് സെന്സറും എല്ഇഡി ഫ്ലാഷും ഉള്ള ഡ്യുവല് റിയര് ക്യാമറ സംവിധാനമാണ് ഫോണില്. സെല്ഫികള്ക്കും വീഡിയോ ചാറ്റുകള്ക്കുമായി മുന്നില് 5 മെഗാപിക്സല് സെല്ഫി ക്യാമറയുമുണ്ട്. 4ജി എല്ടിഇ , വൈഫൈ 802.11 ബിജിഎന്, ബ്ലൂടൂത്ത് v4.2, ജിപിഎസ്എജിപിഎസ്, FM റേഡിയോ, മൈക്രോയുഎസ്ബി, 3.5 എംഎം ഹെഡ്ഫോണ് ജാക്ക് എന്നിവയാണ് കണക്ടിവിറ്റി ഓപ്ഷനുകള്. മൈക്രോ എസ്ഡി കാര്ഡ് വഴി 256 ജിബി വരെ വര്ദ്ധിപ്പിക്കാവുന്നതാണ് നോക്കിയ C20 പ്ലസിന്റെ മെമ്മറി.